
Parlamentul României

Comisia pentru agricultură, silvicultură, industrie alimentară şi servicii  specifice
                                                                                        Bucureşti, 24.03.1999

                                                                                        Nr. 93/XVIII/4

RAPORT

asupra proiectului de Lege pentru aprobarea Ordonanţei de urgenţă a Guvernului nr.19/1999

 privind aprobarea primei de export la carnea de porc şi de pasăre


În urma examinării proiectului de Lege pentru aprobarea Ordonanţei de urgenţă a Guvernului nr.19/1999 privind aprobarea primei de export la carnea de porc şi de pasăre, în şedinţa din 24.03.1999, Comisia propune ca acesta să fie supus spre dezbatere şi adoptare Plenului Camerei Deputaţilor  în forma prezentată.

În cursul dezbaterilor în Comisie, următoarele amendamente au fost respinse:

1.
Art.1.- În vederea stimulării exportului de carne de porc şi de pasăre se aprobă plata unei prime de export de 4.300 mii lei/tonă pentru cantitatea de 20 mii tone carne de porc şi a unei prime de 5.500 mii lei/tonă pentru cantitatea de 10 mii tone carne de pasăre.
Art. 1 se va modifica şi va avea următorul cuprins:

“Art.1 - În vederea stimulării exportului de carne de porc şi de pasăre se aprobă, în fiecare an, plata unei prime de export al cărei cuantum este echivalentul în lei, la cursul BNR din ziua încasării contravalorii în valută a exportului, a 300 dolari SUA/tonă pentru cantitatea de 50 mii tone carne de pasăre.”

Deputat: Nicolae Popa – ApR

Deputat: Adrian Moroianu Geamăn - ApR
1. Pentru a întări continuitatea  acestor facilităţi, în caz contrar putând apărea favoritisme.

Pentru ca agenţii economici, inclusiv cei cu capital privat, să poată avea o bază reală şi stabilă în programarea activităţilor şi dezvoltării. În cazul contrar, evoluţiile cursului leu/dolar pot diminua semnificativ facilităţile.

2. Pentru că sursele de finanţare din bugetul Ministerului Agriculturii şi Alimentaţiei, privind primele, sunt limitate.

2.
Art.1.- În vederea stimulării exportului de carne de porc şi de pasăre se aprobă plata unei prime de export de 4.300 mii lei/tonă pentru cantitatea de 20 mii tone carne de porc şi a unei prime de 5.500 mii lei/tonă pentru cantitatea de 10 mii tone carne de pasăre.
Art. 1 se va modifica şi va avea următorul cuprins:

“Art.1 - În vederea stimulării exportului de carne de porc şi de pasăre se aprobă plata unei prime de export de 4.300 mii lei/tonă pentru cantitatea de 32,7 mii tone carne de porc.”

Deputat: Oană Gheorghe – PDSR
1. Pentru a proteja producţia internă de carne de pasăre faţă de concurenţa importurilor.

2.  Pentru a stimula  sectorul de producţie pentru carne de porc cât şi de pasăre. 

3.
Art.1.- În vederea stimulării exportului de carne de porc şi de pasăre se aprobă plata unei prime de export de 4.300 mii lei/tonă pentru cantitatea de 20 mii tone carne de porc şi a unei prime de 5.500 mii lei/tonă pentru cantitatea de 10 mii tone carne de pasăre.
Art.1 – se va modifica şi va avea următorul cuprins:

“Art.1 - În vederea stimulării exportului de carne de porc şi de pasăre se aprobă plata unei prime de export de 5.500 mii lei/tonă pentru cantitatea de 20 mii tone carne de porc şi a unei prime de 4.300 mii lei/tonă pentru cantitatea de 10 mii tone carne de pasăre.”

Deputat: Valeriu Tabără - PUNR
1. Pentru stimularea sectorului cu ponderea cea mai mare la export.

2. Pentru că sursele de finanţare din bugetul Ministerului Agriculturii şi Alimentaţiei, privind primele, sunt limitate.

4.

La art. 2 se adaugă alineatul (2) cu următorul cuprins:

“Art. 2 (2) Plata primei de export se face în maximum 3 zile lucrătoare de la data notificării scrise de către agentul economic a încasării contravalorii în valută a exportului, în afara acestui termen Ministerul Agriculturii şi Alimentaţiei suportând        eventualele diferenţe de curs valutar nefavorabile agentului economic.”

Deputat: Nicolae Popa – ApR

Deputat: Adrian Moroianu Geamăn - ApR
1.   Lipsa termenelor ferme poate duce la întârzieri în defavoarea agenţilor economici, diminuând facilităţile. Este bine ca această prevedere să fie cuprinsă în textul legii, nu în norme (care sunt tehnice şi de amănunt), pentru a fi mai bine cunoscute şi a avea mai multă greutate.

2. Termenul privind plata primei de export va fi prevăzut în normele elaborate de Ministerul Finanţelor şi Ministerul Agriculturii şi Alimentaţiei.




PREŞEDINTE,







SECRETAR,

                         Gheorghe Cristea






         Victor Neagu


Întocmit, Expert Parlamentar

                          Anton Păştinaru

